CELEX: 62013FN0051
Language: mt
Date: 2013-05-25 00:00:00
Title: Kawża F-51/13: Rikors ippreżentat fil- 25 ta’ Mejju 2013 — ZZ et vs FEI

3.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/26
            
         Rikors ippreżentat fil-25 ta’ Mejju 2013 — ZZ et vs FEI
   (Kawża F-51/13)
   (2013/C 226/35)
   Lingwa tal-kawża: il-Franċiż
   
      Partijiet
   
   
      Rikorrenti: ZZ et (rappreżentant: L. Levi, avukat)
   
      Konvenut: Fond Ewropew tal-Investiment
   
      Suġġett
   
   Annullament tad-deċiżjonijiet li jidhru fir-rendikonti tas-salarju tax-xahar ta’ Frar 2013, li jistabbilixxu l-aġġustament annwali tas-salarji limitat għal 1.8 % għas-sena 2013 u l-annullament tar-rendikonti sussegwenti. Min-naħa l-oħra, it-talba sussegwenti għall-kundanna tal-istituzzjoni għall-ħlas tad-danni materjali u morali allegatament subiti.
   
      Talbiet tar-rikorrenti
   
   
               —
            
            
               tannulla d-deċiżjoni kontenuta fir-rendikonti tas-salarju tar-rikorrenti tax-xahar ta’ Frar 2013, deċiżjoni li tistabbilixxi l-aġġustament annwali tas-salarji limitat għal 1.8 % għas-sena 2013 u, b’hekk, l-annullament tad-deċiżjonijiet simili kontenuti fir-rendikonti sussegwenti;
            
         
               —
            
            
               tikkundanna lill-konvenut għall-ħlas tad-danni materjali (i) tal-ammont tas-salarju korrispondenti mal-applikazzjoni tal-aġġustament annwali għas-sena 2013, jiġifieri żieda ta’ 1.8 %, għall-perijodu mill-1 ta’ Jannar 2013 sal-31 ta’ Diċembru 2013; (ii) tal-ammont tas-salarju korrispondenti mal-konsegwenzi tal-applikazzjoni tal-aġġustament annwali ta’ 1.8 % għall-2013 fuq l-ammont tas-salarji li jkunu mħallsa minn Jannar 2014; (iii) ta’ interessi moratorji fuq l-ammonti ta’ salarji dovuti sal-ħlas komplet tas-somom dovuti, ir-rata ta’ interessi moratorji li għandha tiġi applikata għandha tkun ikkalkolata fuq il-bażi tar-rata stabbilita mill-Bank Ċentrali Ewropew għat-tranżazzjonijiet prinċipali ta’ finanzjament mill-ġdid, applikabbli fil-perijodu kkonċernat, biż-żieda ta’ tliet punti u (iv) tad-danni minħabba t-telf tal-poter ta’ akkwist;
            
         
               —
            
            
               tikkundanna lill-konvenut għall-ħlas lil kull rikorrenti ta’ EUR 1 000 bħala kumpens għad-dannu morali;
            
         
               —
            
            
               tikkundanna lill-konvenut għall-ispejjeż.